stanford-oval/wikipedia huggingface dataset:
The Best Damn Thing (שיר)
הערות שוליים

↑  AvrilLavigneVEVO (2009-10-03), Avril Lavigne - The Best Damn Thing (Official Video), נבדק ב-2025-03-07
↑  The Best Damn Thing, 2007-04-17, ארכיון מ-2025-02-07, נבדק ב-2025-03-07
1 2  CERTIFICADOS, Pro-Música Brasil (ב־Brazilian Portuguese)
| אבריל לאבין |
| --- | --- | --- |
| דיסקוגרפיה • שירים • פרסים ומועמדויות | דיסקוגרפיה • שירים • פרסים ומועמדויות |  |
| אלבומי אולפן | Let Go • Under My Skin • The Best Damn Thing • Goodbye Lullaby • Avril Lavigne • Head Above Water • Love Sux |  |
| אלבומי הופעה | My World • Greatest Hits |  |
| אלבומי אוסף | B-Sides |  |
| אלבומי וידאו | Avril Lavigne: My World • Bonez Tour 2005: Live at Budokan • The Best Damn Tour: Live in Toronto |  |
| סינגלים | "Complicated" • "Sk8er Boi" • "I'm with You" • "Losing Grip" • "Mobile" • "Don't Tell Me" • "My Happy Ending" • "Nobody's Home" • "He Wasn't" • "Fall to Pieces" • "Keep Holding On" • "Girlfriend" • "When You're Gone" • "Hot" • "The Best Damn Thing" • "Alice" • "What the Hell" • "Smile" • "Wish You Were Here" • "Here's to Never Growing Up" • "Rock n Roll" "Let Me Go" • "Hello Kitty" • "Give You What You Like" • "Fly" • "Head Above Water" • "Tell Me It's Over" • "Dumb Blonde" • "I Fell in Love with the Devil" • "We Are Warriors" • "Bite Me" • "Love It When You Hate Me" |  |
| שירים אחרים | "I Always Get What I Want" • "Take Me Away" • "Push" • "Bad Reputation" • "How You Remind Me" • "Bad Girl" • "Flames" |  |
| סיבובי הופעות | Try To Shut Me Up Tour • Bonez Tour • The Best Damn World Tour • The Black Star Tour • The Avril Lavigne Tour  • Head Above Water Tour |  |
| --- | --- |
בקרת זהויות :  MusicBrainz release group: d0921e18-27a4-3333-8dce-40b0cf8c3c3f  MusicBrainz work: 3fd99e41-1443-3d77-93eb-85ee45804043
קילרוי היה כאן

תחריט של המם על אנדרטת מלחמת העולם השנייה בוושינגטון
קילרוי היה כאן (באנגלית: Kilroy was here) הוא מם שהפך פופולרי במהלך מלחמת העולם השנייה, בדרך כלל ככתובות גרפיטי. מקורו שנוי במחלוקת, אך הביטוי והשרבוט הייחודי שנלווה לו נקשרו עם דמות החיילים האמריקנים בשנות ה-40: גבר קירח (או בעל שערות בודדות) עם אף בולט, המציץ מעל קיר, כשאצבעותיו לופתות את הקיר.
מקורות משוערים

העדות הראשונה באשר לשימוש במשפט 'קילרוי היה כאן' נמצאה בסרטון של ערוץ ההיסטוריה האמריקני על הבסיס הצבאי פורט נוקס בקנטקי, בו נראית כתובת המתוארכת ל-13 במאי 1937 (ללא הקריקטורה). המשפט צויר על ידי חיילים אמריקנים במקומות השונים בהם שהו במהלך מלחמת העולם השנייה עד שנות ה-50, פעמים רבות בליווי הקריקטורה של הדמות הקירחת המציצה מעבר לחומה.
ייתכן כי האיור המזוהה עם המשפט, מקורו בקריקטורה בריטית של דמות עם אף גדול המציצה מעבר לחומה, אשר כונתה צ'אד, ושהייתה פופולרית בכתובות גרפיטי בבריטניה בליווי המשפט "Wot, no ____?" (בתרגום: "מה, אין ____?" באנגלית משובשת), כמעין תלונה על חוסר בציוד או באספקה. הדמות הופיעה כקירחת ולעיתים עם שערה בודדת שעוצבה בצורת סימן שאלה. ככל הנראה, הדמות נוצרה על ידי הקריקטוריסט ג'ורג' צ'טרטון (George Chatterton) ב-1938.
יש המעריכים כי למם האמריקאי קדם מם דומה אוסטרלי, ובו נכתב 'פו היה כאן' (באנגלית: Foo was here).
תפוצה

על פי מודעה במגזין Life מ-1948, חיילים אמריקאים נהגו להעיד ש'לא משנה על איזה חוף הסתערו, תמיד מצאו שם כתובות שקילרוי היה שם'.
המשפט והאיור שהופיעו על קירות ועל ציוד צבאי של חיילי ארצות הברית במלחמת העולם השנייה הובילו, על פי אחת הטענות, לכך שהיטלר האמין כי "קילרוי" היה שם קוד של מרגל. החוקר צ'ארלס פנטי טען בספרו כי סטלין מצא כתובת 'קילרוי היה כאן' בשירותי ה-VIP בועידת פוטסדאם ב-1945.
סצנת הפתיחה של סרט הניסוי בפצצת האטום באטול ביקיני משנת 1946 נפתחת ביד הרושמת על גבי קיר בספינה את המשפט "קילרוי היה כאן".
במחזה "קמינו ריאל" של טנסי ויליאמס מ-1953 נראה קילרוי משרבט את המשפט 'קילרוי כאן' ("Kilroy is here") על קיר, ולפני עזיבתו הסופית הוא משנה את הכיתוב ל'היה'. קילרוי מתפקד בהצגה כדמות עממית העשויה לייצג כל אדם.
בספרו של סופר המדע הבדיוני אייזק אסימוב 'ההודעה', משנת 1955, מיוחסת הכתובת לדמותו של נוסע בזמן בשם ג'ורג' קילרוי.
ללהקת סטיקס יש אלבום משנת 1983 בשם 'קילרוי היה כאן'.
ב-1997 השיקה ניו זילנד בול דואר ובו מופיע הכיתוב 'קילרוי היה כאן'.
ראו גם

ברוך ג'מילי
הערות שוליים

1 2 3 4 5  MediExcalibur2012 ., Kilroy Was Here, Know Your Meme, ‏19 באוגוסט 2012
↑  What's the origin of the phrase 'Kilroy was here'? באתר The phrase finder
↑  כתבה במגזין Life, 18 במרץ 1946
↑  מודעה במגזין Life מ-18 במאי 1948
חיילים מציירים את דמותו של צ'אד על המדים של חבר עם הכיתוב 'What, no women' (מה, אין נשים?)
חייל ישראלי במלחמת העצמאות לצד דמותו של צ'אד עם הכיתוב 'Wot, no Arabs?' ('מה, אין ערבים?')
הסרט על הניסוי האטומי באטול ביקיני ובו סצנת הפתיחה עם המשפט.
Old School Love

"Old School Love" הוא שיר של אמן ההיפ הופ האמריקאי לופה פיאסקו. השיר יצא לאור ב-14 באוקטובר 2013, לקידום אלבום האולפן החמישי שלו, Tetsuo & Youth. בשיר משתתף הזמר-יוצר האנגלי אד שירן, שביצע את הרפרן. השיר הגיע למקום ה-93 במצעד הבילבורד הוט 100 האמריקאי, ולמקום 18 במצעד הסינגלים הניו זילנדי.
רקע

בפברואר 2013 אמר הזמר-יוצר האנגלי אד שירן כי הוא עובד באולפן עם לופה פיאסקו. ב־9 באוקטובר 2013, הודיע פיאסקו כי הסינגל הראשון מתוך אלבום האולפן החמישי שלו, Tetsuo & Youth, יהיה שיר עם אד שירן בשם "Old School Love". במקביל לפרסום עטיפת הסינגל, הוא חשף כי השיר יצא להורדה באייטונס ב-14 באוקטובר 2013.
מילות השיר

בשיר, מכריז פיאסקו על אהבתו לאולד-סקול היפ הופ, כאשר אד שירן מבצע את ההוק. מילותיו של פיאסקו משקפות את השינויים שחלו בהיפ הופ מאז שנות השמונים והתשעים, ומתייחסות לאובדן התמימות של ההיפ הופ, ולפשע ולמאבק הפוקד כיום את שיקגו, עיר הולדתו של הזמר. כמו כן, פיאסקו מנמק את המעבר שלו מיצירת מוזיקה פוליטית ו"עובר בשורשי ההיפ הופ ומבקר בעדינות את עידן ההיפ הופ הנוכחי". בנוסף, הוא מתייחס ל-The Fat Boys, מלה מל וכן אייס-טי שלפני ההשתתפות בחוק וסדר. במספר מקומות, כדוגמת בילבורד ושיקגו טריביון, הושווה סאונד ההפקה לשירו של קניה וסט, "Family Business", מתוך אלבום הבכורה שלו, The College Dropout. במגזין XXL תואר השיר כ"בלדה מתוקה ודביקה".
וידאו קליפ

הווידאו קליפ הנלווה לשיר בוים על ידי קודי & צ'ייק, וצולם עם אד שירן בניו יורק. קודי & צ'ייק סיימו את הקליפ בעיר הולדתו של פיאסקו, שיקגו. הקליפ הוקרן בבכורה ב-9 בדצמבר 2013, ב-MTV.
מיקומי שיא

|   ‏‏‏  מצעדים ודירוגים (2013–14)> מדינה |   ‏‏‏  מצעדים ודירוגים (2013–14)> מצעד |   ‏‏‏  מצעדים ודירוגים (2013–14)> מיקום שיא |   ‏‏‏  מצעדים ודירוגים (2013–14)>  |
| --- | --- | --- | --- |
|  אוסטרליה | מצעד הסינגלים האוסטרלי | 23 |  |
|  ארצות הברית | בילבורד הוט 100 | 93 |  |
|  ארצות הברית | מצעד 40 שירי המיינסטרים | 34 |  |
|  ארצות הברית | מצעד שירי ה-R&B/היפ-הופ | 28 |  |
|  ארצות הברית | מצעד השירים הקצביים | 7 |  |
|  ניו זילנד | המצעד הניו זילנדי הרשמי | 17 |  |
|  קנדה | קנדה הוט 100 | 100 |  |
|   ‏‏‏  מצעדי סוף שנה (2014)> מדינה |   ‏‏‏  מצעדי סוף שנה (2014)> מצעד |   ‏‏‏  מצעדי סוף שנה (2014)> מיקום שיא |   ‏‏‏  מצעדי סוף שנה (2014)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד השירים הקצביים | 45 |  |
נתוני מכירות

| אזור | תואר | מכירות |
| --- | --- | --- |
| ארצות הברית (RIAA) | זהב | 500,000 |
סיכום
| בכל העולם | — | 500,000 |
היסטוריית יציאות לאור

| מדינה | תאריך | פורמט | חברת תקליטים | מקור |
| --- | --- | --- | --- | --- |
| ארצות הברית | 14 באוקטובר 2013 | הורדה דיגיטלית | 1st & 15th Entertainment • אטלנטיק רקורדס |  |
| ארצות הברית | 15 באוקטובר 2013 | רדיו עירוני רגיל | 1st & 15th Entertainment • אטלנטיק רקורדס |  |
| ארצות הברית | 15 באוקטובר 2013 | רדיו עירוני עכשווי | 1st & 15th Entertainment • אטלנטיק רקורדס |  |
| ארצות הברית | 19 בנובמבר 2013 | רדיו להיטים עכשוויים | 1st & 15th Entertainment • אטלנטיק רקורדס |  |
מורכבים

| מורכבים |
| --- | --- |

מיון מדעי
ממלכה:: צומח
מערכה:: בעלי פרחים
מחלקה:: דו-פסיגיים
סדרה:: אסטראים
משפחה:: מורכבים
שם מדעי
 Asteraceae ‏ברכטולד ופרסל, 1820
אסטריים (לשעבר: מורכבים) (שם מדעי: Asteraceae, שם נרדף: Compositae) משפחה גדולה של דו-פסיגיים, שבה 1706 סוגים, ולפי הערכה אחרת עד 1886 סוגים וכ-33,867 מינים. רובם צמחים עשבוניים חד-שנתיים, דו-שנתיים, רב-שנתיים ומיעוטם בני שיח, שיחים, מטפסים ועצים, מקצתם מכילים מוהל חלבי ורובם מכילים שמנים ארומטיים.
משפחת המורכבים נחשבת כמי שמייצגת את השלב הסופי והמתקדם ביותר במהלך ההתפתחות של משפחות הדו-פסיגיים. למרות הרבגוניות של מבנה האיברים הלא מיניים ניכרת אחידות בתבנית התפרחת המורכבת (מכאן שמה הנרדף) המאפיין את המשפחה.
משפחה זו מיוצגת בישראל וסביבתה על ידי 325 מינים (בעלת הייצוג הגדול ביותר בישראל), וביניהם מינים נדירים מאוד או נדחים. לפי אתר "צמח השדה" מצויים לבטח 285 מינים בתחומי ישראל. רבים מהם בולטים בנוף הטבעי ובמקומות מופרים. מרבית הצמחים הקוצניים בישראל הם ממשפחה זו.
משפחת המורכבים נחשבת לגדולה במשפחות מכוסי הזרע ותפוצתה משתרעת כמעט בכל רחבי העולם, ענייה ביערות הטרופיים ועשירה במיוחד במספר מינים ו/או במספר פרטים באזורים צחיחים וצחיחים למחצה של קווי רוחב הסובטרופיים ושל קווי הרוחב הממוזגים הנמוכים עד בינוניים. בשים לב לגודל המשפחה אין למיניה חשיבות כלכלית בולטת ומספר צמחי התועלת שלה אינו גדול בהשוואה למספר מיניה, והשימוש העיקרי בהם הוא כצמחי נוי תרבותיים.
המורפולוגיה של האיברים הלא מיניים

המשפחה מקיפה צמחים עשבוניים חד-שנתיים, דו-שנתיים, רב-שנתיים או בני-שיח, שיחים, מטפסים או עצים.
השורשים הם על פי רוב שיפודיים (שורש יחיד ההולך ומתחדד כלפי מטה, מסתעף לצדדים) ולעיתים רחוקות ציצת שורשים (צרור שורשים סיביים שדומים זה לזה בצורתם ובגודלם, וכולם יוצאים מבסיס הגבעול).ציצה של שורשים מעובים משמשים לאחסנת חומרי תשמורת.
הגבעולים בדרך כלל זקופים, לפעמים משתרעים עד מזדקפים (הגבעולים תת-קרקעיים לפעמים גבעולים מעוצים או קנה שורש ולפעמים מעובים).
העלים מסורגים על פי רוב או נגדיים (למשל, דו-שן), לפעמים מרוכזים בבסיס הצמח (שושנת), לעיתים נדירות בדּוּרִים; לעיתים רחוקות הלוואים קיימים, בדרך כלל בעלי פטוטרת, לפעמים יושבים, לפעמים בסיסיהם סורחים על פני הגבעול או לופתים את הגבעול.
הטרפים פשוטים (תמימים, משוננים, או שסועים לאונות פעם או פעמיים, כשהמפרצים מגיעים עד לרבע מרוחבו של העלה או הטרף בצורת כף היד, בעלת אונות עם מפרצים מגעים עד מחצית הדרך לעבר הפטוטרת) או לעיתים נדירות מורכבים.
אנטומיה

מלבד המבנים של איברי הצמח, ישנם מבנים אנטומיים דומים למינים של משפחת המורכבים.
אצל רוב הסוגים הנמנים עם בת משפחת הלשוניים עוברים ברקמת השיפה צינורות מוהל חלב חד-תאים הנוצרים על ידי היעלמותן של מחיצות רוחב בין שורות התאים הערוכים לאורך. שורות אלו הם על פי רוב מסועפים.
השמנים אתריים מכילים ססקוויטרפנים, ואינם מכילים אירידואידים. בצמחים מסוימים ממשפחת המורכבים והפעמונתיים מצוי האינולין הוא רב-סוכר המצוי כחומר אחסון, בניגוד לעמילן הוא מצוי רק בתמיסה.
החללים הבין תאיים של ביבי ההפרשה של המורכבים מוארכים והם מתפתחים באופן סכיזוגני, על ידי התמוססת המחיצה בין התאים ולא תאים שלמים.
הזירעון הוא פרי חד-זרעי המתפתחת משחלה תחתית והרי שהיא עטופה גם ברקמות של הפרח, בנוסף לדופן השחלה. הזירעון הוא בעצם פרי מדומה.
האבקה

מרבית המינים במשפחת המורכבים הם מואבקי חרקים ומיעוטם מואבקי רוח (למשל לכיד ולענה). התפרחות מהוות יחידת האבקה גדולה המפתה את החרקים להיכנס לפרחיה באמצעות אבקה וצוף.
אצל כל מיני המורכבים מבשלים תחילה האבקנים ומשחררים את האבקה הרבה זמן לפני שהוכשרה הצלקת לקלוט אבקה. מנגנון זה, שבה האבקנים מבשילים לפני השחלה המכונה פרוטאנדריה, הוא מקרה פרטי של הפרדה בזמן בין חיוניות האבקנים בפרחים דו-מיניים לבין חיוניות השחלה והצלקות. בשלב הזכרי האבקה נושרת מלשכות המאבקים אל תוך צינור המאבקים ונערמת בתוכו על גבי עמוד השחלה. האבקה נדבקת לטבעת הזיפים שמכסים את עמוד השחלה מסביב. בזמן זה ניצבות הצלקות, צמודות זו לזו בתחתית צינור המאבקים. אחר כך, עדיין בשלב הזכר, האבקה נדחפת על ידי עמוד השחלה, שמתארך ומתארך, והיא מועלת אל מחוץ לצינור לפי הכותרת ונערמת לגוש גדול וזמין לחרקים למיניהם שמסיעים בנקל את האבקה ברגליהם או בחלקי הפה לפרחים אחרים באותה קרקפת או בקרקפת אחרת, בה הספיקו כבר הצלקות להיפתח. בשלב זה הצלקות עדיין צמודות ושטח הקליטה שלהן אינו מגולה. לאחר שהוסע גוש האבקה מעל פי הפרח מוסיף עוד עמוד השחלה לצמוח מעט עד שהוא מפשק את צלקותיו וחושף על ידי כך את השטח הפנימי של הצלקות, אותו צד שהוא בלבד מוכשר לקלוט את האבקה ולהנביט אותה. כאשר שתי האונות מתפשקות ונביטת גרגרי האבקה נעשה באזור הפנימי במקום ששתי האונות נפרדות זו מזו, נחשב לשלב הנקבי.
מנגנון ההפרדה בזמן, שתואר למעלה הוא התאמה למניעה או להפחתה של האבקה עצמית בפרחים הדו-מיניים בקרקפת. חרף ההתאמות להאבקה הדדית, ידועים מקרים רבים של האבקה עצמית ספונטנית, ונפוצה האבקת שכנים בין פרחים בני גילים שונים באותה תפרחת. לא כל הפרחים נפתחים בו זמנית, והפריחה מתרחשת מהדור החיצוני כלפי פנים, כאשר הדור הפנימי ביותר נפתח מגיע שלב הקמילה.
סוגי בר נפוצים ולא נפוצים (רשימה חלקית)

אֶזְנָב מָצוּי (Urospermum picroides) - מין יחיד בסוגו בישראל. ראו ערך מורחב.
כּוֹנְדְּרִילָה סַמְרָנִית (Chondrilla juncea) - מין יחיד בסוגו בישראל. ראו ערך מורחב.
בַּרְקָן סוּרִי (Notobasis syriaca) - מין יחיד בסוגו בעולם. ראו ערך מורחב.
זקן-תיש (Tragopogon) - ראו ערך מורחב.
מרור (Sonchus) - ראו ערך מורחב.
ניסנית (Crepis) - ראו ערך מורחב.
סביון (Senecio) - ראו ערך מורחב.
שינן (Taraxacum) הוא סוג הכולל 2,487 מינים מתוכם שני מינים רב-שנתיים הגדלים בר בישראל: שינן עב-שורש המצוי באזורים גבוהים בהרי ישראל, ושינן סורי הגדל בחרמון, ובנוסף מין זר ונדיר מאוד - שינן רפואי. להרחבה ראו שינן עב-שורש.
דו-שן (.Bidens L) הוא סוג הכולל 223 מינים מתוכם שני מינים הגדלים בישראל בר בישראל: האחד דו-שן שעיר (Bidens pilosa) - צמח חד-שנתי או רב-שנתי קצר חיים, צמח גר פולש שמוצאו מאמריקה הטרופית ונחשב לצמח רע. בישראל נכחד המין דו-שן משולש (Bidens tripartita), שהיה ידוע רק מגלילה אחת, עמק החוּלה, שם גדלו אוכלוסיות מקומיות יציבות. טווח התפוצה הטבעי של מין זה הוא באזורים הממוזגים בחצי הכדור הצפוני ובית גידולו ביצות ושטחים פתוחים במקווי-מים. באופן נדיר גם שקעים לחים ומקומות מושקים. צפון ישראל מהווה עבור דו-שן משולש גבול תפוצתה הדרומי במזרח הים התיכון.
השני דו-שן משולש (Bidens tripartita) - צמח חד-שנתי נדיר הגדל כנראה רק בביצות החולה וייתכן שהוא נעלם. זהו מין אירו-סיברי שישראל היוותה את גבול התפשטותו הדרומי באזרנו.
מינים בעלי ערך לאדם

מספר מינים של מורכבים הם בעלי ערך לאדם. ברשימה זו מינים שבהם נעשה שימוש נרחב. במינים רבים אחרים נעשה שימוש מצומצם יותר, במיוחד באזורים הטרופיים, כמזון וכתרופות טבעוניות, שיעילותן ובטיחותן לא הוכחו מדעית.
מינים בעלי ערך לאדם > שמנים

נוג (מאמהרית) - שמן המופק מגיזוטיה צרת עלים Guizotia abyssinica, בצפון-מזרח אפריקה.
שמן חריע - מופק מקורטם הצבעים Carthamus tinctorius, במרכז אסיה.
שמן חמניות - מופק מחמנית מצויה Helianthus annuus, בצפון אמריקה.
מינים בעלי ערך לאדם > מזון

ארטישוק Cynara cardunculus, באירואסיה.
אנדיב Cichorium endivia, באירופה.
ארטישוק ירושלמי Helianthus tuberosus, צפון אמריקה.
חסה תרבותית Lactuca sativa, אסיה.
טרגון ספרדי Tagetes lucida, מקסיקו.
עולש תרבותי Cichorium intybus, אירופה.
זקן תיש סגול Tragopogon porrifolius, אירופה.
זרעי חמנית Helianthus annuus, צפון אמריקה.
לענה דרקונית (טרגון) Artemisia dracunculus, אירואסיה.
עכובית הגלגל Gundelia tournefortii, במזרח התיכון.
זקן-תיש ארוך Tragopogon coelesyriacus,במרכז אסיה ובמזרח התיכון
חסה כחולת-פרחים, עלים בלבד
מינים בעלי ערך לאדם > נוי

רודבקיה אפילה Rudbeckia hirta, ארצות הברית וקנדה.
חרצית (סוג) Chrysanthemums, אסיה.
דליה: Dahlia coccinea, Dahlia pinnata, מקסיקו.
קיפודנית (אכינצאה): קיפודנית ארגמנית, קיפודנית צרת-עלים, קיפודנית צהובה וקיפודנית חיוורת. מקורם בצפון אמריקה.
טגטס זקוף Tagetes erecta, מקסיקו ומרכז אמריקה.
אכילאה (סוג) Santolina, אירופה.
ציניה (סוג): Zinnia angustifolia, Zinnia peruviana, Zinnia violacea, מקסיקו ודרום אמריקה.
טיתוניה שונת-עלים Tithonia diversifolia, מקסיקו ומרכז אמריקה
מררית מצויה Picris sprengeriana, גינות נוי
קיטה רותמית Tolpis virgata,במזרח התיכון
מינים בעלי ערך לאדם > צמחי מרפא

אדלווייס Leontopodium alpinum, על פי הרפואה העממית משמש כתרופה למחלות בטן ונשימה.
לענה חד-שנתית Artemisia annua, ממנה מפיקים ארטמיסינין (artemisinin) לטיפול 'טבעי' במלריה אשר מפורשות אינו מומלץ על ידי ארגון הבריאות העולמי.
לענה שיחנית (שיבא) Artemisia arborescens, משמש כתבלין ליין (אבסינט, אוזו), חליטת תה ועל פי הרפואה העממית מרגיעה ומשככת כאבי בטן.
לענה מצויה Artemisia vulgaris, שימוש נרחב ברפואה הסינית העממית - כמוקסה.
תה קמומיל Matricaria recutita, אירופה.
תה קיפודנית Echinacea purpurea, צפון אמריקה.
אוזן-גדי צהובה Catananche lutea, שימש ביוון העתיקה להכנת שיקויי אהבה [דרוש מקור]
מינים בעלי ערך לאדם > תעשייה

הדברת מזיקים על בסיס פיריתרון: בן חרצית (סוג) Tanacetum, חרצית הפיריתרון Chrysanthemum cinerariaefolium.
צבען כתום: קורטם הצבעים Carthamus tinctorius, טגטס זקוף Tagetes erecta.
גומי טבעי: גואיולה מקסיקנית Parthenium argentatum.
תחליף סוכר טבעי: סטיביה Stevia rebaudiana.
גלריה

חרצית עטורה
דרדר כחול
ציפורני חתול
גדילן מצוי
אדלווייס
קרדה מכסיפה
עלי חסה כחולת-פרחים
הערות שוליים

↑  Asteraceae Bercht. & J.Presl, POWO plants of the World Online. Published on the Internet, ‏20-4-2024
↑  Asteraceae Giseke, WFO: World Flora Online. Published on the Internet, ‏12-2023
1 2 3 4 5 6  מיכאל זהרי, כל עולם הצמחים, שנייה, תל אביב: עם עובד בע"מ, 1982, עמ' 555-73
↑  משפחת המורכבים, באתר צמחיית ישראל וסביבתה, ‏20-4-2024
↑  משפחת המורכבים, באתר צמח השדה, ‏20-4-2024
↑  מיכאל זהרי, מגדיר חדש לצמחי ישראל, מהדורה חדשה מתוקנת ומורחבת, תל אביב: עם עובד, 1989, עמ' 435-7
1 2  נעמי פינברון-דותן, אבינעם דנין, המגדיר לצמחי בר בארץ ישראל, ירושלים: כנה, 1998, עמ' 58, 661
↑  א. פאהן, ד. הלר, מ. אבישי, מגדיר לצמחי התרבות בישראל, תל אביב: הוצאת הקיבוץ המאוחד, 1998, עמ' 442
1 2 3 4 5  א. פאהן, אנטומיה של הצמח, מהדורה שניה, מורחבת ומעודכנת, תל אביב: הוצאת הקיבוץ המאוחד, 1987, עמ' 104, 178, 531, 562
1 2  עזריה אלון, מיכה לבנה, דוד הלר (ע), החי והצומח של ארץ ישראל, רמת גן: משרד הבטחון - ההוצאה לאור, החברה להגנת הטבע, 1983, עמ' 129-130
↑  דו-שן משולש, באתר פורטל הערכות הסיכון לטבע בישראל, ‏1-2011
↑  דו-שן משולש, באתר צמחיית ישראל וסביבתה
↑  Bidens tripartita, POWO plants of the World Online. Published on the Internet
| --- | --- |
בקרת זהויות :  NLI: 987007545622905171  BNE: XX536484  BnF: cb12258070x (data)  GND: 4165300-2  LCCN: sh85029393  LNB: 000140229  NDL: 00906242  NKC: ph170609 
חמנייה
ניסנית דו-קרנית, צמח ממשפחת המורכבים
הפרח Gazania Cultivars
Taraxacum officinale
Centaurea montana
Gerbera jamesonii
כינור ותחריט

| --- | --- |

 מידע כללי
 צייר:  חואן גריס 
 תאריך יצירה:  1913 
 ממדים בס"מ
 רוחב:  60.3 ס״מ 
 גובה:  92.3 ס״מ 
 נתונים על היצירה
 מיקום:  מוזיאון המטרופוליטן לאמנות
 
כינור ותחריט (באנגלית: Violin and Engraving) הוא ציור שמן מאת האמן הספרדי חואן גריס, שנוצר בשנת 1913. יצירה זו נחשבת לדוגמה נדירה לניסיונותיו הראשונים של גריס בטכניקת הפאפייה קולֶה (papiers collés), לפני פריצתו המשמעותית בשנת 1914. היצירה נמצאת ברשות מוזיאון המטרופוליטן לאמנות.
רקע

גריס עזב את מדריד ועבר לפריז בשנת 1906, שם התיישב בבאטו-לאוואר שבמונמארטר, בניין ששימש בית וסטודיו לאמנים שונים, ובהם פבלו פיקאסו. בתקופה זו חווה גריס מקרוב את התפתחות הקוביזם, בעודו מתפרנס כמאייר. עד 1911 החל לרכוש מוניטין כאחד מחלוצי הקוביזם, ובשנה שלאחר מכן פיתח סגנון ייחודי שהתאפיין ברשתות של פסים אנכיים משתנים, אשר בהמשך הפכו לאלכסוניים או בצורת מניפה. מבנים אלו אפשרו לו ליצור קומפוזיציות מתוחות אך דינמיות, המציעות מבט רב-כיווני על האובייקטים המוצגים.
תיאור הציור

ביצירותיו המוקדמות של 1912 ו-1913 שילב גריס אזורים בצבע אחיד או בעלי טקסטורות משורטטות יחד עם דוגמאות מזויפות, כגון דמוי עץ או טפטים. מאפיינים אלו הפכו בהמשך לחלק מהותי מטכניקת הפאפייה קולֶה. אף שפיקאסו וז'ורז' בראק היו הראשונים שפיתחו טכניקה זו, גריס היה זה שהציג לראשונה יצירה עם מרכיב פאפייה קולֶה, The Washstand (1912, אוסף פרטי), בתערוכת "Section d’Or" בגלריית לה-בואטי שבפריז בשנת 1912, וזכה לתשומת לב רבה בזכות "המקוריות הסקרנית של דמיונו".
"כינור ותחריט" הוא ככל הנראה היצירה הרביעית או החמישית שבה השתמש גריס בפאפייה קולֶה. כמו בעבודות קודמות, בהן שולב אלמנט מחיי היום-יום (מראה, קלף משחק או דף מספר), גם כאן הוא שילב מרכיב המייצג את עצמו במציאות – תחריט. היצירה יוצאת דופן בשל החקירה הקונספטואלית שהאלמנט המודבק מעורר: התחריט הוא העתק של יצירת האקוורל View of Saint Germain en Laye and its Chateau מאת הצייר הבריטי ג'וזף מלורד ויליאם טרנר (1830 לערך, הלובר, פריז). התמונה מציגה טירה ברקע עם דמויות פעילות לאורך גדות הסן. לא ברור אם גריס ראה ישירות את הדימוי, אך ייתכן שהכיר אותו דרך פרסומו הראשון ב-1832 באסופת הספרות המאיירת The Keepsake.
היא דוגמה מובהקת לסגנון הקוביסטי הסינתטי. היצירה מציגה קומפוזיציה מורכבת של אלמנטים גאומטריים חופפים ומרובדים, היוצרים דימוי מפורק ומופשט של כינור. הכינור, אחד המוטיבים החוזרים באמנות הקוביסטית, מופיע כאן לצד תחריט דקורטיבי, המספק ניגוד בין המשטחים המצוירים והמודפסים.
גריס משלב בטכניקה שלו צבעי שמן עם קולאז' של נייר מודפס, אשר מחקה את מרקם התחריט, ובכך מטשטש את הגבולות בין המציאות לאמנות. השימוש בצבעים מאופקים ובקומפוזיציה הדוקה משווה ליצירה תחושת סדר והרמוניה, בניגוד לפירוק הצורני האופייני לקוביזם האנליטי. השילוב של חפצים יומיומיים עם אלמנטים אמנותיים מייצג את הגישה החדשנית של הקוביזם הסינתטי, אשר שאף לשלב בין המציאות המוחשית לבין ייצוגים חזותיים מופשטים.
גריס בחר את הדימוי בקפידה וגזר אותו כך שידגיש את הדמות המרכזית המראה ציורים ממוסגרים לאישה ובנה הקטן. הקומפוזיציה בנויה כך שהתחריט עצמו ממוסגר על גבי הבד, מה שיוצר משחק עם מושגים של שכפול, ייצוג והצגת אמנות. השימוש בדימויכחלק מקולאז׳ מאפשר לגריס לחקור אפשרויות טכניות של טרומפ-לויל (trompe-l'œil) ודו-משמעות חזותית.
פרשנות והתקבלות

במכתב משנת 1913 לסוחר האמנות שלו, דניאל-הנרי קנוויילר, כתב גריס בתגובה לשאלה שהעלה הרוכש הראשון של הציור, מייקל ברנר מהגלריה Brenner and Coady שבניו יורק:
"אתה צודק; למעשה, באופן עקרוני, יש להשאיר את התמונה בדיוק כפי שהיא. אך ברגע שמר ברנר הוא הבעלים של התמונה, הוא חופשי להחליף את התחריט בכל דבר אחר – אפילו בדיוקנו, אם ירצה. אולי זה ייראה טוב יותר, ואולי גרוע יותר, כפי שקורה כשבוחרים מסגרת לתמונה, אך זה לא יפגע באיכויותיה של היצירה."
בהתחשב בבחירת התחריט, עריכתו הקפדנית ומיקומו, נראה כי תגובתו של גריס הייתה מלאה באירוניה. היחס בין דימוי, מסגרת וקומפוזיציה, כמו גם הרעיון של שכפול והחלפה, המשיך להוות חלק מרכזי ביצירותיו המאוחרות בטכניקת הפאפייה קולֶה.
מאמצים להשבה

היצירה "כינור ותחריט" הייתה חלק מאוספו של אלפונס קאן, אספן אמנות צרפתי ידוע. במהלך מלחמת העולם השנייה, כאשר קאן נמלט מפריז עקב רדיפות הנאצים, אוספו נבזז על ידי הכוחות הנאצים. לאחר המלחמה, חלק מהיצירות מאוספו של קאן התגלו במקומות שונים, כולל מוזיאונים ובאוספים פרטיים.
הערות שוליים

↑  פאפייה קולֶה (Papiers collés) היא טכניקה באמנות שבה משתמשים בניירות גזורים ומודבקים על משטח יצירה, בדרך כלל בשילוב עם ציור או רישום. הטכניקה פותחה לראשונה על ידי ז'ורז' בראק ופבלו פיקאסו בסביבות 1912 כחלק מההתפתחות של הקוביזם הסינתטי. הניירות המשולבים ביצירה עשויים להיות בעלי טקסטורות, הדפסים או דימויים מוכנים מראש (כגון גזרי עיתון, דוגמאות של עץ או טפט), מה שמאפשר חקירה של יחסים בין משטחים, צבעים וצורות תוך יצירת תחושה של עומק וחומריות. ביצירת "כינור ותחריט" של חואן גריס, הפאפייה קולֶה משולב כחלק מהקומפוזיציה ומוסיף לה ממד רעיוני, בכך שהוא מתייחס למושגים של שכפול, מסגור וייצוג באמנות.
1 2 3 4  Violin and Engraving, 1913, נבדק ב-2025-03-08
↑  PHILIPPE DAGEN ET EMMANUEL DE ROUX, A la recherche des tableaux perdus d'Alphonse Kann, Le Monde, ‏19 באוקטובר 1999
Cheating on You

"Cheating on You" הוא סינגל של הזמר-יוצר האמריקאי צ'ארלי פות', שיצא ב-2 באוקטובר 2019 בהוצאת חברת התקליטים ארטיסט פרטנר גרופ. השיר נכתב על ידי צ'ארלי פות' ויעקב כשר, והופק על ידי צ'ארלי פות'.
נכון למרץ 2025, השיר הושמע למעלה מ-443 מיליון פעמים בספוטיפיי, ולמעלה מ-160 מיליון פעמים ביוטיוב.
רקע וקידום

לפני הוצאת השיר, צייץ פות' בחשבון הטוויטר שלו את הדבר הבא:
השיר האחרון מתוך הטרילוגיה הזו נקרא Cheating On You... ואני מבטיח שהשיר [הזה] לא נשמע כמו שהכותרת מרמזת.
המקור באנגלית
The final song out of this trilogy is called Cheating On You...and I promise the song doesn't sound as the title suggests.
מיקומי שיא

|   ‏‏‏  מצעדי מוזיקה שבועיים (2019–2022)> מדינה |   ‏‏‏  מצעדי מוזיקה שבועיים (2019–2022)> מצעד |   ‏‏‏  מצעדי מוזיקה שבועיים (2019–2022)> מיקום שיא |   ‏‏‏  מצעדי מוזיקה שבועיים (2019–2022)>  |
| --- | --- | --- | --- |
|  וייטנאם | וייטנאם הוט 100 | 69 |  |
|  ניו זילנד | המצעד הניו זילנדי הרשמי | 23 |  |
|  סינגפור | RIAS | 22 |  |
|   ‏‏‏  מצעדי מוזיקה שנתיים (2022)> מדינה |   ‏‏‏  מצעדי מוזיקה שנתיים (2022)> מצעד |   ‏‏‏  מצעדי מוזיקה שנתיים (2022)> מיקום שיא |   ‏‏‏  מצעדי מוזיקה שנתיים (2022)>  |
| --- | --- | --- | --- |
|  וייטנאם | וייטנאם הוט 100 | 89 |  |